**Orpon hallituksen uutisointi ja kommentointi ulkomaiden mediassa** oli laajaa eri puolilla maailmaa kesä–heinäkuussa 2023. Petteri Orpon hallituksesta uutisoitiin ulkomaiden medioissa eniten uutisia ja katsauksia 11. heinäkuuta 2023. Tässä artikkelissa mainitaan sekä ulkomailla julkaistuja aiheita kronologisesti, että ulkomaiden julkaisuihin liittyviä aiheita Suomessa.

Hallituksen mediavastaanotto ulkomailla
---------------------------------------

### Kesäkuussa

20. kesäkuuta *Euronews* julkaisi David Mac Dougallin kolumnin otsikolla "Rasismi- ja raiskausfantasiat: Suomen uuden oikeistohallituksen PR-päänsärky". Suomessa 12 vuotta asunut journalisti kertoi, kuinka vaaralliseen tilanteeseen oikeiston ja äärioikeiston nousu on vienyt Suomen. Hän kuvaili kolumnissaan palautetta, "paskamyrskyä", jota hän oli viime viikkoina saanut Perussuomalaisten ja Kokoomuksen kannattajilta hallituskuvioita selostaneista jutuistaan *Euronewsissa*. Toimittaja päätteli, että pääministeri Orpon on osoitettava johtajuutta, jotta Suomi ei luisu kohti ahtaampaa sananvapautta eli "orbanisoidu".

MTV Uutiset julkaisi 6. heinäkuuta David Mac Dougallin *Euronewsissa* julkaistun kolumnin suomeksi ja haastattelun. *Journalisti* kertoi myös Mac Dougallin ahdistelusta.

22. kesäkuuta *Le Monde* julkaisi aluekirjeenvaihtaja Anne-Francoise Hivertin jutun otsikolla "Suomi: hallituksen äärioikeisto kylvää eripuraa". Jutussa todettiin, että hyvin kiistanalaisten perussuomalaisten nimittäminen talousministerin ja eduskunnan puhemiehen avaintehtäviin aiheuttaa skandaalin.

*Journalisti*-lehti kertoi, että Ylen Pariisin kirjeenvaihtaja Annastiina Heikkilän jaettua *Le Monden* jutun Twitterissä häntä vastaan kohdistettiin lokakampanja.

22. kesäkuuta *The Times of Israel* uutisoi Vilhelm Junnilan ja Jussi Halla-ahon taustoista otsikoiden "Suomen uusi talousministeri kuumassa vedessä menneiden Hitlerin vitsin, uusnatsisuhteiden takia". Samana päivänä Thomas Mackintosh julkaisi *BBC:n* verkkosivulla talousministeri Vilhelm Junnilan tapauksesta otsikolla "Suomen uusi talousministeri pahoittelee ääripuheenvuoroja".

30. kesäkuuta *The Guardianin* Euroopan kirjeenvaihtaja Jon Henley kirjoitti Euroopan äärioikeiston marssista politiikan valtavirtaan. Jutussa arvioitiin äärioikeiston vaikutuksia kahdeksassa EU-maassa.

Suomesta Jon Henley totesi: "Äärioikeistolaisen Perussuomalaisten vaikutus Suomen uuteen nelipuoluehallitukseen – maan historian oikeistolaisimpaan – on selvä: pakolaiskiintiöiden leikkaaminen, työperäisen maahanmuuton riman nostaminen, kansalaisuuden saamisen vaikeuttaminen ja erillisten etuusjärjestelmien vakiinnuttaminen maahanmuuttajille ja vakinaisille asukkaille. Asiantuntijoiden mukaan keskustaoikeistolaisen Kokoomuksen pääministeri Petteri Orpo – jolla on 48 paikkaa parlamentissa perussuomalaisten 46:een nähden – otti tiukan linjan maahanmuuttoon saadakseen tukea kuuden miljardin euron menoleikkauksille."

### Heinäkuussa

5. heinäkuuta *Süddeutsche Zeitungin* Tukholman kirjeenvaihtaja Alex Rühle otsikoi juttunsa Suomen hallituksesta sanalla "Kauhukabinetti" (Das Kruselkabinett). Artikkelissa mainittiin yhteyksistä uusnatsi-skeneen, vitseihin Adolf Hitleristä, rasistisiin viittauksiin ja salaliittopuheisiin. "Vaikka Suomen hallitus on ollut virassa vasta kaksi viikkoa, mutta jo nyt on selvää: se on kuilu."

*Ilta-Sanomissa* julkaistiin 5. heinäkuuta Emmi Julkusen, Otso Huttusen ja Heta Ylitien katsaus ulkomailla julkaistuista artikkeleista.

6. heinäkuuta *Süddeutsche Zeitungissa* kerrottiin Wille Rydmanista poliitikkona ja henkilönä. Neljän palstan juttu on otsikoitu "Seuraava oikeistopopulisti". Kriittisessä jutussa oli yhteenveto Rydman-aiheisista jutuista Suomen valtamediassa. Hänen nimittämistään ministeriksi pidettiin tekstissä perussuomalaisten provokaationa Orpoa ja Kokoomusta vastaan. Siinä mainittiin myös vertaus keskisormen näyttämiseen.

11. heinäkuuta *Süddeutsche Zeitung* kirjoitti: "Skandaali Suomen valtiovarainministerin ja pääministerin sijaisen Riikka Purran ympärillä: hän julkaisi rasistisia ja väkivaltaisia kommentteja Internetiin."

11. heinäkuuta *BBC* julkaisi aiheesta otsikolla "Äärioikeistolainen Suomen johtaja Riikka Purra pahoittelee rasististen viestien kohua." Puoli vuorokautta julkaisemisen jälkeen juttu oli BBC:n luetuin. 

11. heinäkuuta *El País* otsikoi: "Suomen hallitus on uuden skandaalin edessä varapääministerin rasistisista kommenteista."

11. heinäkuuta espanjalainen ilmaisjakelukehti *20minutos* otsikoi: Kriisi Suomessa valtiovarainministerin rasistisista kommenteista: "Joku haluaa lyödä kerjäläisiä?"

11. heinäkuuta *Politico* lehden Charles Duxbury otsikoi: "Äärioikeiston rasismiskandaalit ravistelevat Suomea ja painostavat uutta pääministeriä".

11. heinäkuuta *Politicon* otsikko: "Suomen varapääministeriä arvosteltu rasistisista huomautuksista vanhassa blogissa".

11. heinäkuuta italialaisen *La Repubblican* Daniele Castellani Perelli otsikoi: "Syljemme kohti kerjäläisiä": vanhat rasistiset lauseet nolostuttavat suomalaisen äärioikeiston johtajaa Riikka Purraa, Melonin liittolaista".

11. heinäkuuta *The Huffington Post* uutisoi aiheesta otsikolla "Suomalainen äärioikeistolainen johtaja joutui pyytämään anteeksi toisen rasistisen skandaalin jälkeen".

11. heinäkuuta David Mac Dougall otsikoi *Euronewsissa* "Rasismi ja väkivalta: Suomen hallitusta vaivaa uusi skandaali Bidenin vierailun aattona". Artikkeli julkaistiin myös saksaksi, espanjaksi, portugaliksi ja italiaksi.

11. heinäkuuta Saudi-Arabiassa ilmestyvä englanninkielinen *Saudi Gazette* uutisoi Purran kommenttien lisäksi myös hänen puoluetoveriaan Vilhelm Junnilaa, joka joutui kesäkuun lopussa eroamaan talousministerin tehtävästä, koska hän viittasi Hitleriin äärioikeiston tapahtumassa vuonna 2019 ja viittauksista abortteihin Afrikassa. "Viime viikolla Purran kanssa samassa puolueessa oleva sisäministeri Mari Rantanen teki selväksi, ettei hän hyväksy salaliittoteorioita, kun tiedotusvälineiden mukaan hän uskoi, että suomalaiset korvataan muilla roduilla."

11. heinäkuuta virolainen *Postimees* otsikoi: "N-sana lentää: Perusssuomalaisten johtaja joutui rasismiskandaaliin blogikirjoitustensa takia".

11. heinäkuuta *wyborcza.pl* otsikoi: "Uusi skandaali Suomen oikeistohallituksessa. ’Kuka haluaa sylkeä kerjäläisten päälle ja lyödä mustia lapsia Helsingissä?’"

11. heinäkuuta *Dagens Nyheter* otsikoi: "Suomen uusi valtiovarainministeri joutuu pyytämään anteeksi rasistisia viestejä".

12. heinäkuuta *The New York Times* otsikoi: "Suomalainen oikeistopuolueen johtaja pyytää anteeksi rasististen viestien esiintulon jälkeen". Jutussa mainitaan myös Sanna Marinin reagoinnista: "Mikään, mitä puolueesta on tullut esiin viime viikkoina, ei ole ollut uutta tai yllättävää".

12. heinäkuuta *The Washington Post* raportoi otsikolla "Suomen uusi valtiovarainministeri pahoittelee rasistisia kommentteja vuoden 2008 blogikirjoituksessaan".

12. heinäkuuta turkkilainen *Haber7com* uutisoi Riikka Purran "turkkilaisista apinoista".

12. heinäkuuta *Frankfurter Allgemeine Zeitungin* Pohjois-Saksan ja Pohjoismaiden kirjeenvaihtaja Julian Staib otsikoi juttunsa "Rasistisia huomautuksia vai ’eräänlaista sisäpiirihuumoria?’"

12. heinäkuuta *The Guardianin* ulkomaantoimituksen Eurooppa-sivujen esimies Jon Henley raportoi Purran kirjoituksista Scriptassa, maanantaisesta ilmoituksesta, ettei kadu niitä ja anteeksipyynnöstä.

12. heinäkuuta *The Telegraph* otsikoi: "Suomen ministeri pahoittelee ’Haluaisin ampua siirtolaisia’ -kommenttia".

14. heinäkuuta *Süddeutsche Zeitung* Saksan suurimman uutistoimiston dpan artikkelissa kerrottiin Suomen hallituskohuista, sekä Suomen "konservatiivisen" pääministeri Petteri Orpon vierailusta Berliinissä liittokansleri Olaf Scholzin luona. Keskustelun jälkeen Scholz korosti, että Orpo oli etääntynyt rasismista: "Hän vakuutti minulle, että hänen johtamansa hallitus tulee jatkamaan sellaista politiikkaa kuin me sen Suomesta tunnemme. Hän sanoi myös erittäin selvästi, että rasismi ei tule kysymykseen."

14. heinäkuuta *Finanzen.net* julkaisi Reutersin jutun Orpon vierailusta Berliinissä: "Suomea oikeistopopulistisen puolueen Perussuomalaiset kanssa hallitseva pääministeri korosti useaan otteeseen Berliinissä, että hänen hallituksensa on selvästi rasismia vastaan ja edustaa samoja arvoja kuin Saksa. "Suomen hallitus on lännen liberaalien, demokraattisten arvojen puolesta", Orpo painotti. Scholz kertoi puhuneensa Orpon kanssa asiasta.

14. heinäkuuta Maxi Beigang uutisoi *Der Tagesspiegelissä* pääministerin Berliinin vierailusta ja otsikoi "Petteri Orpon flirttailusta oikeiston kanssa".

14. heinäkuuta *Der Spiegel* otsikoi: "Suomen hallitus on pulassa rasismikeskustelun vuoksi".

14. heinäkuuta verkkolehti *Nordisch Info* kertoi, että hallituksen vaihdoksen jälkeen: Suomen valtion ylläpitämä rasismin vastainen verkkosivusto suljettiin.

16. heinäkuuta *Expressen* otsikoi: "Riikka Purra halusi ’sylkeä kerjäläisiin’ – 100 000 vaati eroa."

17. heinäkuuta Alex Rühle otsikoi *Süddeutsche Zeitungissa*: "Valtiovarainministerin vihatekstit ovat jälleen nousseet esille".

### Orpon haastattelu FAZissa

15. heinäkuuta FAZ-lehdessä julkaistussa haastattelussa Petteri Orpoa haastateltiin otsikolla "Oikeistopopulistien on annettava ottaa vastuu". Haastattelija Julian Staib kysyi Orpolta, että Suomen uusi hallitus kompuroi kriisistä toiseen koalitiokumppaninsa, oikeistopopulistisen perussuomalaisten äärioikeistolaisen ja rasistisen väärinkäytösten vuoksi. Kysymys koski vähemmistöjen halventamista ja väkivallan vaatimista. Aiemmin Suomi oli nähty monessa suhteessa esikuvana ulkomailla, joten haastattelija tiedusteli, onko tämä maine nyt ohi. 

Orpo kiisti väitteet ja vakuutti, että perussuomalaiset ovat sitoutuneet maltilliseen hallitusohjelmaan. Hän korosti Suomen kannattavan edelleen Eurooppaa, Natoa ja euroa. Orpo painotti myös taistelevansa ilmastonmuutosta vastaan ja puolustavansa ihmisoikeuksia, sekä kunnioittavansa kansainvälistä oikeutta. Hän tuomitsi selkeästi ääriajattelun ja rasistisen toiminnan, ja vakuutti koko hallituksen tuomitsevan sen.

Haastattelija jatkoi kysymyksillä ulkoministeriön pyynnöstä Orpolle pyytää anteeksi ulkomailla tapahtuneista kommentointeihin liittyvistä skandaaleista, erityisesti valtiovarainministeri Riikka Purran aiemmin esittämistä rasistisista ja väkivaltafantasioita sisältävistä kommenteista. Orpo vastasi toivovansa, ettei hänen tarvitsisi pyytää anteeksi, kun matkustaa muihin maihin.

Haastattelijan mainitessa, että Purran kommentit olivat aiheuttaneet eron elinkeinoministerille ja että Purra oli pyytänyt anteeksi vasta myöhään tapahtuneiden paljastusten jälkeen, Orpo tuomitsi tällaisen käytöksen ja sanoi, että tällaista huumoria ei voi hyväksyä hallituksen ministeriltä.

Haastattelija jatkoi kysymällä Orpolta perussuomalaisten muutoksesta, kun Orpo oli aiemmin sanonut, että yhteinen kokoonpano perussuomalaisten kanssa ei ollut mahdollinen heidän erilaisten arvojensa vuoksi. Orpo vastasi, että nyt tilanne on päinvastainen, koska perussuomalaiset ovat muuttuneet. Politiikan tutkijoiden mainitessa, että äärioikeistolaiset ja rasistiset lausunnot ovat edelleen valtavirtaa perussuomalaisissa, Orpo sanoi, että heidän menneisyytensä on puolueen suurin ongelma, ja jos he eivät toimi hallitusohjelman mukaisesti, heidän toimintaansa ei hyväksytä.

Orpo vieritti vastuuta hallituskokoonpanosta sosiaalidemokraateille, ja sanoi että hänellä oli vaalien jälkeen vähän vaihtoehtoja, koska sosiaalidemokraatit kieltäytyivät hallitusyhteistyöstä.

Haastattelussa Orpo myös korosti, että hallituksen jäsenten on käyttäydyttävä hallituksen arvojen mukaisesti, ja heidän käytöksensä on oltava sopusoinnussa näiden arvojen kanssa.

Kommentit ulkomaiden mediavastaanotosta
---------------------------------------

Elinkeinoministeri Wille Rydman sanoi Ylen A-Studiossa 17. heinäkuuta, että määrätyt tahot levittävät kansainväliseen mediaan vääriä väitteitä Suomesta. Esimerkkinä lehdestä, jossa on ollut erikoisia väitteitä Rydman mainitsi *Süddeutsche Zeitungin*.

*Helsingin Sanomat* kysyi *Süddeutsche Zeitungin* toimittajalta Alex Rühlelta asiaa. Rühle sanoi, että kukaan ei ole koskaan yrittänyt vaikuttaa häneen Suomesta. Hän sanoi lukeneensa Riikka Purrasta *Helsingin Sanomista* ja lukevansa säännöllisesti myös *Iltalehteä*, *Hufvudstadsbladetia* sekä Ylen sivuja. Rühle kertoi taustoittavansa juttunsa ja käyttää lähteinään tutkijoita, poliitikkoja, politiikan tutkijoita, toimittajia ja "tavallisia suomalaisia".

Tutkimusprofessori Martin Scheinin totesi, että Rydman näyttää esittäneen salaliittoteorian, jonka mukaan "erinäiset professorit" levittäisivät virheellistä ja Suomea vahingoittavaa tietoa ulkomaisille medioille. Hän vaati Twitterissä Rydmanilta anteeksipyyntöä.

*Iltalehden* ulkomaantoimittaja Jari Himasen mukaan Orpon hallituksen jäsenet ovat kertoneet, että kansainvälinen media ei juuri kysele rasismikohusta. Valtiovarainministeri Riikka Purra on sanonut, että asia ei kiinnosta Suomen ulkopuolella.

Lähteet
-------

1. ↑  Racism and rape fantasies: A PR headache for Finland's new government *euronews*.  20.6.2023. Viitattu 21.7.2023. (englanniksi)
2. ↑  David Mac Dougallin kolumni: Onko Suomi unissakävelemässä "orbanisaatioon"? *mtvuutiset.fi*.  6.7.2023. Viitattu 22.7.2023.
3. ↑  Marja Honkonen: Ranskalaislehden jutun jakaminen käynnisti vihakampanjan, ministerin taustoista kirjoittanutta peloteltiin muilutuksella *Journalisti*.  6.7.2023. Viitattu 21.7.2023. (englanniksi)
4. ↑  Finlande : l’extrême droite au gouvernement sème la zizanie *Le Monde.fr*.  22.6.2023. Viitattu 21.7.2023. (ranskaksi)
5. ↑  Marja Honkonen: Ranskalaislehden jutun jakaminen käynnisti vihakampanjan, ministerin taustoista kirjoittanutta peloteltiin muilutuksella *Journalisti*.  6.7.2023. Viitattu 21.7.2023. (englanniksi)
6. ↑  ToI Staff: Finland’s new economy minister in hot water for past Hitler joke, neo-Nazi ties *www.timesofisrael.com*. Viitattu 21.7.2023. (englanniksi)
7. ↑  New Finnish minister sorry for extremist remarks *BBC News*.  22.6.2023. Viitattu 21.7.2023. (englanniksi)
8. ↑  Jon Henley, Jon Henley Europe correspondent: How Europe’s far right is marching steadily into the mainstream *The Guardian*.  30.6.2023. Viitattu 21.7.2023. (englanniksi)
9. ↑  Alex Rühle: Das Gruselkabinett: Finnlands neue rechte Regierung *Süddeutsche.de*.  4.7.2023. Viitattu 21.7.2023. (saksaksi)
10. ↑  Näin Suomen "hallitusfiasko" on noussut otsikoihin maailmalla *Ilta-Sanomat*.  5.7.2023. Viitattu 21.7.2023.
11. ↑  Alex Rühle: Finnland: Der nächste rechtspopulistische Minister *Süddeutsche.de*.  6.7.2023. Viitattu 21.7.2023. (saksaksi)
12. ↑  Alex Rühle: Extreme Rechte in Finnlands Regierung: Finanzministerin sorgt für Aufsehen *Süddeutsche.de*.  11.7.2023. Viitattu 21.7.2023. (saksaksi)
13. ↑  Far-right Finnish leader Riikka Purra sorry in racist posts uproar *BBC News*.  11.7.2023. Viitattu 21.7.2023. (englanniksi)
14. ↑  EFE: El Gobierno finlandés se enfrenta a un nuevo escándalo por los comentarios racistas atribuidos a la vice primera ministra *El País*.  11.7.2023. Viitattu 21.7.2023. (espanjaksi)
15. ↑  20minutos: Crisis en Finlandia por comentarios racistas de la ministra de Finanzas: "¿Alguien se apunta a pegar a mendigos?" *www.20minutos.es - Últimas Noticias*.  11.7.2023. Viitattu 21.7.2023. (espanjaksi)
16. ↑  Far-right racism scandals rock Finland, pressure new PM *POLITICO*.  11.7.2023. Viitattu 21.7.2023. (englanniksi)
17. ↑  Finnish deputy PM under fire for racist remarks in old blog *POLITICO*.  11.7.2023. Viitattu 21.7.2023. (englanniksi)
18. ↑  "Faccio una strage", "Sputiamo sui mendicanti": le vecchie frasi razziste che imbarazzano la leader dell’estrema destra finlandese Riikka Purra, alleata di Meloni *la Repubblica*.  11.7.2023. Viitattu 21.7.2023. (italiaksi)
19. ↑  En Finlande, la cheffe de l’extrême droite contrainte de s’excuser après un nouveau scandale raciste *Le HuffPost*.  11.7.2023. Viitattu 21.7.2023. (ranskaksi)
20. ↑  Racism and violence: Finland's government plagued by new scandal *euronews*.  11.7.2023. Viitattu 21.7.2023. (englanniksi)
21. ↑  Far-right Finnish leader Riikka Purra sorry in racist posts uproar *Saudigazette*.  11.7.2023. Viitattu 21.7.2023. (englanniksi)
22. ↑  N-SÕNU LENDAB ⟩ Põlissoomlaste juht sattus blogipostituste tõttu rassismiskandaali *Põhjala*.  11.7.2023. Viitattu 21.7.2023. (viroksi)
23. ↑  Wyborcza.pl *wyborcza.pl*. Viitattu 21.7.2023.
24. ↑  Finlands nya finansminister tvingas be om ursäkt för rasistiska inlägg *DN.SE*.  11.7.2023. Viitattu 21.7.2023. (ruotsiksi)
25. ↑  Johanna Lemola, Aaron Boxerman: Finnish Right-Wing Party Leader Apologizes After Racist Posts Surface *The New York Times*.  11.7.2023. Viitattu 21.7.2023. (englanniksi)
26. ↑  Finland's new finance minister apologizes for racist comments in 2008 blog post *Washington Post*.  12.7.2023. Viitattu 21.7.2023. (englanniksi)
27. ↑  Haber7: "Türk maymunlar" diyen Riikka Purra, özür diledi *Haber7*. Viitattu 21.7.2023. (turkiksi)
28. ↑  Julian Staib, Hamburg: Finnland: Rassismus-Vorwürfe gegen Ministerin Riikka Purra *FAZ.NET*.  12.7.2023. Viitattu 22.7.2023. (saksaksi)
29. ↑  Jon Henley, Jon Henley Europe editor: Finnish far-right finance minister accused of racist online comments *The Guardian*.  11.7.2023. Viitattu 21.7.2023. (englanniksi)
30. ↑  James Crisp: Finnish minister apologises for ‘I’d like to shoot migrants’ comment *The Telegraph*.  12.7.2023. Viitattu 21.7.2023. (englanniksi)
31. ↑  Süddeutsche Zeitung: Rassismusdebatte: Finnische Regierung in Bedrängnis *Süddeutsche.de*.  14.7.2023. Viitattu 21.7.2023. (saksaksi)
32. ↑  Scholz erwartet Ende des AfD-Höhenfluges spätestens 2025 *Fonanzen.net*.  14.7.2023.
33. ↑  Finnlands Ministerpräsident zu Besuch in Berlin: Petteri Orpos Flirt mit den Rechten *Der Tagesspiegel Online*. Viitattu 21.7.2023. (saksaksi)
34. ↑  Kein Monat nach Amtsantritt: Finnische Regierung wegen Rassismusdebatte in Bedrängnis *Der Spiegel*.  14.7.2023. Viitattu 21.7.2023. (saksaksi)
35. ↑  Alwin Pipper: Nach Regierungswechsel: Finnlands staatliche Antirassismus-Website offline genommen *Nordisch.info*.  14.7.2023. Viitattu 21.7.2023. (saksaksi)
36. ↑  Ville "spotta på tiggare" – 100 000 kräver avgång *www.expressen.se*.  16.7.2023. Viitattu 21.7.2023. (ruotsiksi)
37. ↑  Alex Rühle: Finnland: Erneut Hetztexte von Finanzministerin Purra aufgetaucht *Süddeutsche.de*.  17.7.2023. Viitattu 21.7.2023. (saksaksi)
38. ↑  Süddeutsche Zeitung jatkaa uutisointia Purrasta ja hallituksesta *www.iltalehti.fi*. Viitattu 21.7.2023.
39. ↑  Julian Staib, Berlin: Finnland: Petteri Orpo im Interview über Rechtspopulisten *FAZ.NET*.  15.7.2023. Viitattu 21.7.2023. (saksaksi)
40. 1 2  Media | Ministeri Rydman kritisoi nimeltä saksalaismediaa, HS otti yhteyttä jutut kirjoittaneeseen toimittajaan *Helsingin Sanomat*.  18.7.2023. Viitattu 21.7.2023.
41. ↑  Analyysi: Orpon hallitus väittää, ettei rasismikohu kiinnosta ulkomailla – Lehtikierros kertoo toista *www.iltalehti.fi*. Viitattu 21.7.2023.